stanford-oval/wikipedia huggingface dataset:
Mammutti (täsmennyssivu)

Wikisanakirjassa on tähän liittyvä sananselitys: .
Mammutti (Mammuthus) on sukupuuttoon kuollut norsujen suku. Yleisimmin sanalla mammutti viitataan villamammuttiin. Muita merkityksiä:
Mammutti (Mammoth), Lukas Moodyssonin ohjaama elokuva vuodelta 2009
Mammutti-trilogia, Stephen Baxterin kirjoittama kolmiosainen tieteiskirjasarja
9879 Mammuthus, asteroidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mammutti”, voi hakea sivunnimihaulla, laajalla sivunnimihaulla tai tekstihaulla.
L’amore nascosto

| L’amore nascosto |
| --- | --- |

Ohjaaja:  Alessandro Capone
Käsikirjoittaja:   Alessandro Capone  Luca D’Alisera 
Perustuu:  Danielle Girardin romaaniin Madre e ossa (1997)
Tuottaja:   Massimo Cristaldi  Mark Hammond 
Säveltäjä:   Riccardo Fassi  Butch Morris 
Kuvaaja:  Luciano Tovoli
Leikkaaja:  Roberto Perpignani
Lavastaja:  Marta Zani
Pääosat:   Isabelle Huppert  Greta Scacchi  Mélanie Laurent  Olivier Gourmet 
Valmistustiedot
Valmistusmaa:   Italia  Belgia  Luxemburg 
Tuotantoyhtiö:   Cristaldi Pictures  Tarantula Luxembourg  Tarantula Belgium  Soho Films  uMedia 
Levittäjä:  Netflix
Ensi-ilta:   2007-9-1313. syyskuuta 2007 (Toronton elokuvajuhlat, Kanada)  
Kesto:  100 minuuttia
Alkuperäiskieli:   ranska  (esiintyy myös italiaa ja hollantia) 
Aiheesta muualla
IMDb 
AllMovie
Infobox OKNimi-testi OK: 
L’amore nascosto (myös Madre e ossa; ransk. L’Amour caché; kansainvälisesti Hidden Love) on vuonna 2007 ensi-iltansa saanut Alessandro Caponen ohjaama italialais-belgialais-luxemburgilainen psykologinen draamaelokuva, jonka pääosissa ovat Isabelle Huppert, Greta Scacchi, Mélanie Laurent ja Olivier Gourmet. Alessandro Capone ja Luca D’Alisera sovittivat elokuvan käsikirjoituksen Danielle Girardin romaanin Madre e ossa (1997) pohjalta. Elokuvan tuottajina olivat Massimo Cristaldi ja Mark Hammond.
Juoni

Kolmannen itsemurhayrityksensä jälkeen 47-vuotias pariisilainen Danielle Gérard (Isabelle Huppert) suljetaan yksityiseen psykiatriseen sairaalaan, jossa hänen tapaustaan alkaa hoitaa psykiatri Madeleine Nielsen (Greta Scacchi). Danielle on aluksi hiljainen, syvälle kuoreensa vetäytynyt häiriintynyt nainen, jonka tyhjä katse kertoo toipumisen olevan mahdotonta. Tapaamisten aikana Daniellen kätketty kipu ja salaisuudet alkavat kuitenkin hiljalleen paljastua tohtori Nielsenille.
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Danielle Gérard   |
|  Greta Scacchi  | … |  tohtori Madeleine Nielsen   |
|  Mélanie Laurent  | … |  Sophie Marquand   |
|  Olivier Gourmet  | … |  Morris Nielsen   |
|  Jean-Michel Larre  | … |  Luc   |
|  Giorgio Lupano  | … |  Sébastien   |
Tuotanto

L’amore nascosto kuvattiin Belgiassa, Luxemburgissa ja Ranskassa 4,5 miljoonan euron budjetilla. Elokuvan tuotantoyhtiöinä olivat Cristaldi Pictures, Tarantula Luxembourg, Tarantula Belgium, Soho Films ja uMedia.
Julkaisu ja vastaanotto

L’amore nascosto sai ensi-iltansa Kanadassa, Toronton elokuvajuhlilla 13. syyskuuta 2007. Elokuvan Italian ensi-ilta oli 18. lokakuuta 2007 Rooman elokuvajuhlilla, missä Alessandro Capone oli ehdokkaana parhaan elokuvan Kultaisen Marc’Aurelion saajaksi. Elokuva sai teatteriensi-iltansa Italiassa 5. kesäkuuta 2009 ja oli Archibald Enterprise Filmin teatterilevittämä. Isabelle Huppert voitti roolisuorituksestaan eurooppalaisen Nastro d’argenton vuonna 2009.
Aiheesta muualla

L’amore nascosto Internet Movie Databasessa (englanniksi)
L’amore nascosto AllMoviessa. (englanniksi)
L’amore nascosto Archivio del Cinema Italianossa (italiaksi)
Luupuisto

| Luupuisto |
| --- | --- |

Kirjailija:  Jarkko Sipilä
Kieli:  suomi
Genre:  dekkari
Kustantaja:  Crime Time
Julkaistu:  2014
Ulkoasu:  sidottu
Sivumäärä:  251
ISBN:  978-952-289-146-4
Sarja: Takamäki
Edeltävä:  Valepoliisi
Seuraava:  Mies kuumasta
Löydä lisää kirjojaKirjallisuuden teemasivulta
Luupuisto on Jarkko Sipilän Takamäki-dekkari, joka on ilmestynyt vuonna 2014. Kirjan rikostutkinta alkaa helsinkiläisen sienestäjän luulyödöstä.
Mammu Kaario

| Mammu Kaario> Henkilötiedot |
| --- | --- |
Syntynyt: 1963 (ikä 60–61)
Muut tiedot
Asema:  hallitusammattilainen
Hallitusjäsenyydet:  Aspon, CapManin, Ponssen, Robitin ja Suomen Hoivatilojen ja Perusterveys Suomen hallitusten jäsenyys  (tilanne 2018 alussa)
Tutkinnot:  juristi (OTM, Helsingin yliopisto, 1988) ja MBA (rahoitus, Georgia Institute of Technology, USA, 1999)
Mammu Kaario (s. 1963) on suomalainen varatuomari ja MBA, joka toimii hallitusammattilaisena usean yrityksen hallituksessa. Tätä aiemmin hän työskenteli sijoitusyhtiö Partneran toimitusjohtajana (2016–2017), Korona Investin sijoitusjohtajana (2011–2016), Unicus Ltd:ssä partnerina (useissa sijoitusneuvonnan tehtävissä 2004–2010) ja Conventumissa sijoituspankkiirina (15 vuotta).
Vuonna 2017 hän toimi Partneran toimitusjohtajuuden ohella muun muassa Ponssen, Aspon, CapManin, Robitin ja Suomen Hoivatilojen hallituksissa. Talouselämä-lehti luonnehti häntä tuolloin Suomen pörssikuningattareksi ja arvioi hänet maan talouselämän 27. merkittävimmäksi päättäjänaiseksi. Vuoden 2018 alussa hän toimi hallitusammattilaisena.
Joseph Mohsen Béchara

Joseph Mohsen Béchara (19. maaliskuuta 1935 – 9. kesäkuuta 2020) oli libanonilainen maroniitteihin kuuluva arkkipiispa. Hänet vihittiin papiksi 19. huhtikuuta 1963 ja nimitettiin Cipron (Kypros) arkkipiispaksi 4. huhtikuuta 1986. Piispaksi konsekroinnin suoritti 18. toukokuuta Nasrallah Pierre Sfeir, jota avustivat Chucrallah Harb ja Roland Aboujaoudé.
Béchara sai 11. kesäkuuta 1988 nimityksen Antéliasin arkkieparkian johtoon, ja hän toimi sen arkkipiispana, kunnes jäi eläkkeelle 16. kesäkuuta 2012.
Joseph Merhi

Joseph Merhi CML (18. tammikuuta 1912 – 30. maaliskuuta 2006) oli libanonilainen, Egyptissä toiminut maroniitteihin kuulunut katolinen piispa. Hänet vihittiin papiksi 13. heinäkuuta 1936 ja nimitettiin Kairon eparkian piispaksi 24. elokuuta 1972. Piispaksi konsekroinnin suoritti 26. elokuuta Pierre-Paul Méouchi, jota avustivat Nasrallah Pierre Sfeir ja Ignace Abdo Khalifé.
Merhi jäi eläkkeelle 5. kesäkuuta 1989.
Machine Girl

| ”Machine Girl” LAB |
| --- | --- | --- |

Singlen tiedot
 Albumilta: Devil Is a Girl
 Julkaistu: 2003
 Formaatti: CD
 Tyylilaji: rock
 Levy-yhtiö: BMG
LABin muut singlet
| ”Beat the Boys” 2002 | ”Machine Girl” 2003 | ”When Heaven Gets Dirty” 2005 |
Machine Girl on suomalaisen LAB-yhtyeen single, joka julkaistiin vuonna 2003. Kappale on mukana myös LABin vuoden 2002 albumilla Devil Is a Girl.
Kappaleet

Machine Girl (Radio Mix) – 3.47
Machine Girl (Album Version) – 4.01
Machine Girl (Club Mix) – 5.55
Sleep – 4.01
Aiheesta muualla

Machine Girl discogs.com -sivustolla
Joseph Meunier

Joseph Meunier oli ranskalainen kelloseppä, joka keksi vapaanavan polkupyörään vuonna 1868. Ennen vapaanapaa polkupyörän polkimet olivat kiinteästi kiinni voimansiirtoa välittävässä pyörässä. Polkimet siis pyörivät samaan tahtiin kuin pyörät (engl. fixed-gear bicycle). Vapaanavan ansiosta polkimet pysyvät paikoillaan tai jarruttavat pyöräilijän niin halutessa.
Magny-les-Hameaux

| Magny-les-Hameaux |
| --- | --- |
 Kaupungintalo
 vaakuna
 Magny-les-Hameaux
 Koordinaatit: 48°44′11″N, 2°05′11″E 
Valtio:  Ranska
Alue:  Île-de-France
Departementti:  Yvelines
Arrondissementti:  Rambouillet
Pinta-ala:  
 – Kokonaispinta-ala:  16,6 km²
Väkiluku (2016):  9 258 
 – Väestötiheys:  556 as./km²
Kunnan numero:  78356
 
 Kunnan kotisivut 
Infobox OKVirheellinen NIMI-arvo: 
Magny-les-Hameaux on kunta Ranskassa Yvelinesin departementissa Île-de-Francen alueella. Se sijaitsee noin 40 km Pariisista lounaaseen.
Musée national de Port-Royal des Champs
Kunnan nähtävyyksiä on keskiaikainen sisterssiläisluostari Port-Royal des Champs. Luostarilla on ollut suuri merkitys kunnan kehityksessä, ja se oli aikanaan vaikutusvaltainen älyllinen keskus. Valtaosa luostarin rakennuksista purettiin vuonna 1711. Luostarin elämään voi tutustua Musée national de Port-Royal des Champs -luostarimuseossa. Museossa järjestetään myös vierailevien kirjailijoiden ja taidemaalareiden esiintymisiä sekä konsertteja.lähde tarkemmin?
Magny-les-Hameaux’ssa tapahtui lento-onnettomuus vuonna 1934. Tuolloin tunnettu ranskalainen lentäjä Hélène Boucher putosi koneineen ja menetti myöhemmin henkensä sairaalassa.lähde tarkemmin?
Aiheesta muualla

Kuvia tai muita tiedostoja aiheesta Magny-les-Hameaux Wikimedia Commonsissa
Joseph Mikararanga Busimba

Joseph Mikararanga Busimba (1912 – 7. syyskuuta 1974) oli kinshasankongolainen roomalaiskatolinen piispa. Hänet vihittiin papiksi 15. elokuuta 1940 ja nimitettiin Goman hiippakunnan piispaksi 1. maaliskuuta 1960. Piispaksi vihkiminen seurasi 8. toukokuuta. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen.
Busimba osallistui Vatikaanin toiseen kirkolliskokoukseen ja toimi hiippakuntansa johdossa kuolemaansa saakka.
Magny-lès-Villers

| Magny-lès-Villers |
| --- | --- |
 Kunnantalo
 vaakuna
 Magny-lès-Villers
 Koordinaatit: 47°05′52″N, 4°52′33″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  3,8 km²
Korkeus:  253 m
Väkiluku (2018):  241 
 – Väestötiheys:  62 as./km²
Kunnan numero:  21368
Infobox OKVirheellinen NIMI-arvo: 
Magny-lès-Villers on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 9 kilometriä Beaunen kaupungista pohjoiseen.
Kunnan keskustassa oleva Saint-Martinin kirkko on peräisin 1100-luvulta, ja se uusittiin 1400-luvulla. Kunnan alueella on myös pieni 1900-luvulla rakennettu Notre-Dame-du-Bonheurin kappeli. Kunta kuuluu viininviljelyalueeseen. Se on ainoa kunta jonka viiniköynnökset kasvavat sekä Côte de Nuitsin että Côte de Beaunen rinteillä.
Saint-Martinin kirkko
Notre-Dame-du-Bonheurin kappeli
Aiheesta muualla

Kuvia tai muita tiedostoja aiheesta Magny-lès-Villers Wikimedia Commonsissa
Joshua Clottey

| Joshua Clottey> Henkilötiedot |
| --- | --- |
Syntynyt: 1977 Accra
Kansalaisuus:  Ghana
Nyrkkeilijä
Lempinimi:  Grand Master
Pituus:  173  cm
Paino:  71 kg
Painoluokka:  välisarja
Kätisyys:  oikeakätinen
Ammattilaistilastot
Ottelut:  39
Voitot:  35
– tyrmäysvoitot:  29
Tappiot:  3
Ratkaisemattomat:  0
Ei tuomiota/ mitätöity:  1
Joshua Clottey (s. 1977 Accra, Ghana) on ghanalainen ammattilaisnyrkkeilijä ja entinen IBF-liiton välisarjan maailmanmestari.
Vuonna 1995 ammattilaisuransa aloittanut Clottey pääsi iskemään marraskuussa 1999 Carlos Baldomiria vastaan WBC-liiton välisarjan international-tittelistä Lontoossa. Hän johti ottelua pisteissä 10 erän jälkeen, mutta joutui lopulta diskatuksi 11. erässä puskemisen takia. Seuraavassa ottelussaan vuonna 2001 hän voitti välisarjan Afrikan mestaruuden 10. erän teknisellä tyrmäyksellä Ike Obia vastaan.
Oteltuaan jonkin aikaa kotimaassaan Ghanassa Clottey siirtyi Yhdysvaltoihin. Heinäkuussa 2004 hän voitti Yhdysvaltain välisarjan mestaruuden viidennen erän teknisellä tyrmäyksellä Christopher Henrystä. Joulukuussa 2005 hän voitti WBC-liiton ylemmän välisarjan Continental Americas -tittelin täydet 10 erää kestäneessä ottelussa Marcos Primeraa vastaan. Seuraavan vuoden heinäkuussa hän kohtasi Richard Gutierrezin IBF-liiton välisarjan intercontinental-titteliottelussa ja voitti 12-eräisen ottelun tuomareitten enemmistöpäätöksellä.
12. joulukuuta 2006 Clottey pääsi vihdoin maailmanmestaruusotteluun, kun hän kohtasi WBO:n välisarjan mestarin Antonio Margariton. Ottelu kesti täydet 12 erää, mutta Margarito tuomittiin voittajaksi kaikin tuomariäänin. Seuraavassa ottelussa heinäkuussa 2007 Clottey voitti 10-eräisessä ottelussa entisen kevytsarjan maailmanmestarin Diego Corralesin, joka kuoli kuukauden kuluttua ottelusta.
Voitettuaan Shamone Alvarezin joulukuussa 2007 pääsi hän uudelleen iskemään maailmanmestaruudesta. Elokuussa 2008 käydyssä ottelussa panoksena oli avoimena ollut IBF-liiton välisarjan mestaruus ja vastassa Zab Judah. Clottey voitti ottelun johdettuaan kaikkien tuomareitten pistekorteissa kun ottelu keskeytettiin yhdeksännessä erässä Judahin saatua vamman silmäänsä.
Viimeisimmässä ottelussaan Clottey kohtasi Miguel Cotton WBO-liiton välisarjan mestaruusottelussa. Hän kävi kanveesissa jo ensimmäisessä erässä, mutta ottelu oli hyvin tasainen ja kesti täyden ajan. Cotto julistettiin lopulta voittajaksi tuomarien hajaäänituomiolla.
Seuraavassa ottelussaan Clottey kohtaa Manny Pacquiaon WBO-liiton välisarjan MM-ottelussa 13. maaliskuuta 2010.
Luettelo Ohion yliopistoista ja korkeakouluista

Ohion korkeakoulutusta säätelee Ohio Board of Regents. Ohion osavaltionyliopisto on ollut Yhdysvaltain suurin yliopisto vuodesta 2006. Daytonin yliopisto on osavaltion opiskelijamäärältään suurin yliopisto.
Liittovaltion järjestämä koulutus

Air Force Institute of Technology (suom. Ilmavoimien teknillinen korkeakoulu), lähellä Daytonia
Osavaltion instituutiot

| Yliopisto | Lyhenne | Sijainti | Perustettu | Opiskelijoita |
| --- | --- | --- | --- | --- |
| Akronin yliopisto | U.A. | Akron | 1870 | 25 900 |
| Bowling Greenin osavaltionyliopisto | Bowling Green B.G.S.U. | Bowling Green |  | 19 000 |
| Central State University | C.S.U. | Wilberforce | 1887 | 1 955 |
| Cincinnatin yliopisto | UC | Cincinnati | 1819 | 36 400 |
| Clevelandin osavaltionyliopisto | CSU | Cleveland | 1964 | 9 800 |
| Kentin osavaltionyliopisto | Kent State KSU | Kent | 1910 | 39 100 |
| Miamin yliopisto | M.U. | Oxford | 1809 | 18 000 |
| Ohion osavaltionyliopisto | OSU | Columbus | 1870 | 60 300 |
| Shawneen osavaltionyliopisto | S.S.U. | Portsmouth | 1986 | 4 300 |
| Toledon yliopisto |  | Toledo | 1872 | 22 300 |
| Wrightin osavaltionyliopisto | W.S.U. | Dayton | 1965 | 18 786 |
| Youngstownin osavaltionyliopisto | Y.S.U. | Youngstown | 1908 | 14 700 |
Yksityiset instituutiot > Uskonnollisesti sitoutumattomat

Antioch College
Case Western Reserve yliopisto
Cincinnatin taideakatemia
Cleveland Institute of Art
Cleveland Institute of Music
Columbus College of Art and Design
Lake Erie College
Marietta College
Oberlin College
Remington College
Union Institute & University
Yksityiset instituutiot > Uskontokuntiin sitoutuneet

Ashlandin yliopisto
Blufftonin yliopisto
Capital yliopisto
Cedarvillen yliopisto
Cincinnatin kristillinen yliopisto
Defiance College
Denisonin yliopisto
Findlayn yliopisto
Hebrew Union College
Heidelbergin yliopisto
Hiram College
Kenyon College
Malone College
Mount Vernon Nazarene University
Muskingum College
Rio Granden yliopisto
Tiffinin yliopisto
Wilberforcen yliopisto
Wittenbergin yliopisto
Yksityiset instituutiot > Uskontokuntiin sitoutuneet > Metodistiset

Baldwin-Wallace College
Mount Unionin yliopisto
Ohio Northern University
Otterbein College
Ohio Wesleyan University
Yksityiset instituutiot > Uskontokuntiin sitoutuneet > Roomalaiskatoliset instituutiot

College of Mount St. Joseph
Daytonin yliopisto
John Carrollin yliopisto
Lourdes College
Mary Manse College (lopettanut 1975)
Mercy College of Northwest Ohio
Notre Dame College
Ohion dominikaaninen yliopisto
Steubenvillen fransiskaaninen yliopisto
Ursuline College
Walshin yliopisto
Xavierin yliopisto
Madeleine Arthur

| Madeleine Arthur> Henkilötiedot |
| --- | --- |
Syntynyt: Vancouver, Brittiläinen Kolumbia, Kanada
Ammatti:  näyttelijä
Näyttelijä
Aktiivisena:  2011-
Merkittävät roolit:  Cristine (To all the boys i've loved before)
Aiheesta muualla
IMDb
Madeleine Arthur (s. 10. maaliskuuta 1997) on yhdysvaltalais-kanadalainen näyttelijä, joka tunnetaan roolistaan Cristinena, Netflix-elokuvasarjassa To all the boys i've loved before. Hän on näytellyt myös CWn sarjassa Legends of Tomorrow, jossa hän esitti nuorta Nora Darkhia sekä Devil in Ohio-sarjassa päähenkilö Maeta.
Nuoruus

Arthur kasvoi ja syntyi Vancouverissa Brittiläisessä Kolumbiassa Jane (os Walter) ja Brian Arthurille.  Hän kävi Sir Winston Churchillin lukion, jossa hänet äänestettiin yhdeksi valmistujaisluokkansa avustajista.  Arthur oli kilpavoimistelija 13 vuotta ennen kuin muutti keskittymisensä näyttelemiseen. Hän puhuu sujuvasti ranskaa.
Ura

Arthur näytteli nuorta Willa Warrenia ABC-draamasarjassa The Family ja Jane Keanea, Amy Adamsin hahmon tytärtä Tim Burtonin elämäkerrallisessa elokuvassa Big Eyes (2014). Arthurilla on ollut vierailevia rooleja elokuvissa The Killing, The Tomorrow People ja Supernatural. Hänen ensimmäinen suuri roolinsa oli vuoden 2018 elokuvassa to all the boys i've loved before.
Arthur on esiintynyt myös CWn sarjassa Legends of Tomorrow. Hän näytteli toisen suuren roolinsa Devil in Ohio sarjassa vuonna 2022.
Maasilta

Maasilta Argentiinassa.
Maasilta Ranskassa.
Maasilta (myös viadukti) tarkoittaa siltaa, joka ei ylitä vesistöä eikä ole vesijohtosilta eli akvedukti, vaan se ylittää maastoesteen kuten esimerkiksi laakson tai muun maaston syvänteen. Euroopassa on useita maasiltoja, joiden avulla vilkasliikenteiset valtatiet on linjattu muun muassa laaksoissa sijaitsevien asutuskeskusten ohitse.
Muita maan yläpuolella olevia siltoja

Rautatieliikenteen käyttämää siltaa kutsutaan yleisnimellä ratasilta. Kahden tien eritasoristeyksessä yli menevän tien siltaa kutsutaan risteyssillaksi.
Jos tiesilta ylittää rautatien, metroradan tai raitiotien, kyseessä on ylikulkusilta. Jos rautatiesilta ylittää ajoneuvoliikenteelle tarkoitetun kadun tai tien, kyseessä on alikulkusilta.
Maasiltoja

Danyang–Kunshan-silta Kiinassa Nanjingin ja Shanghain välillä, vuonna 2011 avattu 164,8 kilometriä pitkä rautatiesilta, joka on maailman pisin silta
Millaun maasilta, Tarn-joen laakson ylittävä vinoköysisilta lähellä Millauta eteläisessä Ranskassa. Sillan suunnitteli Norman Foster yhteistyössä ranskalaisen siltainsinöörin Michel Virlogeuxin kanssa.
Joutsensilta, Oulussa sijaitseva tavararatapihan ylittävä Suomen pisin maasilta, jolla on pituutta 560 metriä.
Markkulan alikulkusilta Jyväskylässä (432 m). Siltaa pitkin kulkee Orivesi–Jyväskylä-rata, ja sen ali kulkee Valtatie 9.
Aiheesta muualla

Kuvia tai muita tiedostoja aiheesta Maasilta Wikimedia Commonsissa
Luigi Durand de la Penne (D560)

| Luigi Durand de la Penne |
| --- | --- |
 Luigi Durand de la Penne

Aluksen vaiheet
Rakentaja:  Fincantieri, Riva Trigoso
Kölinlasku:  1988
Laskettu vesille:  20. lokakuuta 1989
Palveluskäyttöön:  18. maaliskuuta 1993
Tekniset tiedot
Uppouma:  5 400 t (kuormattu)
Pituus:  147,7 m
Leveys:  16,1 m
Syväys:  5 m
Koneteho:  55 000 hv
Nopeus:  32 solmua
Miehistöä:  380
Aseistus
Aseistus:  1 x Otobreda 127 mm/38 -tykki 3 x OTO Melara 76/62 mm Super Rapid 4 x OTOMAT Mk2 -merimaaliohjusta 4 x Milas-sukellusveneidentorjuntaohjusta 1 x 8-Selenia Aspide -ohjuksen Albatross-ilmatorjuntaohjusjärjestelmä 6 x 324 mm torpedoputkea WASS B515/3 2 x helikopteria
Luigi Durand de la Penne (runkonumero D560) on Italian laivaston Durand de la Penne -luokan hävittäjä.
Valmistus

Alus tilattiin nimellä Animoso Riva Trigososta Fincantierilta, missä köli laskettiin 1988. Se laskettiin vesille 20. lokakuuta 1989. Alus nimettiin 1992 uudelleen toisen maailmansodan sankarin mukaan Luigi Durand de la Penneksi ja liitettiin laivastoon 18. maaliskuuta 1993.
Palvelus

Alus osallistui Adrianmerellä Naton johtamiin operaatioihin Bosniassa ja oli palveluksessa 2015.
Lynette Scavo

| Lynette Scavo |
| --- | --- |
 Felicity Huffman esittää Lynette Scavoa
Luoja(t):  Marc Cherry
Näyttelijä(t):  Felicity Huffman
Ensi- esiintyminen:  Täydellisten naisten jaksossa 1.01 Pilot
Henkilötiedot
Koko nimi:  Lynette Scavo   Lynette Lindquist (tyttönimi)
Ammatti:  kotiäiti   Aiemmin:  mainostoimiston työntekijä  markkinointipäällikkö  ravintoloitsija
Sukupuoli:  nainen
Asuinpaikka:  Fairview, USA
Suhteet
Vanhemmat:  Stella Wingfield (äiti) Glenn Wingfield (isäpuoli, kuollut) - Lindquist (isä, kuollut)
Sisarukset:  Lucy Lindquist Lydia Lindquist
Puoliso(t):  Tom Scavo (aviomies)
Lapset:  Porter Scavo (poika) Preston Scavo (poika) Parker Scavo (poika) Penny Scavo (tytär) Patrick Scavo (poika; kuollut)   Paige Scavo (tytär) Kayla Huntington (tytärpuoli)
Muut sukulaiset:  Rodney Scavo (appi) Allison Scavo (anoppi)
Tutut:  Bree Hodge Gabrielle Solis Susan Mayer Katherine Mayfair
Infobox OKVirheellinen NIMI-arvo: 
Lynette Scavo (o.s. Lindquist) on fiktiivinen henkilö sarjassa Täydelliset naiset (Desperate Housewives). Lynetteä esittää näyttelijätär Felicity Huffman.
Sarjan luoja, Marc Cherry, sai inspiraation Bree Van de Kampin perheeseen omasta perheestään ollessaan teini-ikäinen, Lynetten perhe perustuu hänen lapsuuteensa. Muita rooliin koe-esiintyneitä Felicity Huffmanin lisäksi on muun muassa Alex Kingston, joka oli liian kurvikas rooliin.
Yleistä

Lynette syntyi vuonna 1966 ja on kolmesta tyttärestä vanhin. Isänsä kuoltua Lynetten äiti, Stella meni uusiin naimisiin Glenn Wingfieldin kanssa. Glen kuitenkin jätti perheen, mistä Lynette syytti äitiään.
Lynette valmistui Northwestern-yliopistosta ja tapasi Tom Scavon heidän työskennellessä yhdessä mainosalalla. Pari meni naimisiin ja muutti Wisteria Lanelle Lynetten saatua tietää odottavansa parin vanhimpia lapsia, Porteria ja Prestonia. Vuotta myöhemmin Lynette synnytti Parkerin ja viittä vuotta myöhemmin Pennyn. Lynettellä on eniten lapsia koko Wisteria Lanella ja hän tekee mikä on parhaaksi hänen perheelleen.
Yleistä > Kausi 1

Sarjan alussa Lynette on lähellä hermoromahdusta - yksin kotona neljän pienen lapsen kanssa. Lynetten aviomies on aina työmatkoilla tai töissä. Lynette kamppaili pärjätäkseen yksin kaikkien neljän lapsensa kanssa, kunnes Prestonille ja Porterille määrättiin ADHD- lääkettä. Lynette päätti olla lääkitsemättä heitä ja alkoi ottaa lääkkeitä itse, mutta tajuttuaan olevansa koukussa lopetti. Kauden lopussa Tom otti töistään lopputilin, ja Lynette palaa töihin.
Yleistä > Kausi 2

Lynette sai työn mainostoimistosta ja suurimman osan kautta Lynette hoiti työtehtäviään kollegoidensa kanssa. Stu on pölpöttelevä assistentti, joka on kiltti Lynettelle ja tekee tälle usein palveluksia. Nina on työkaveri helvetistä; huorahtava, itsekeskeinen ja neuroottinen. Nina aiheuttaa Lynettelle monia ongelmia ja aiheuttaa tälle stressiä. Ed on näennäisesti cool tyyppi, mutta tämän vuoksi Lynette joutuu antamaan Tomille potkut toimistostaan.
Lynette todistaa Breen puolesta kun Andrew syyttää tätä pahoinpitelystä ja sai Breen ymmärtämään että hänellä on alkoholionglema. Kauden lopussa Lynette luulee Tomin pettävän tätä, mutta saa selville että Tom tapasi vain tyttärensä, Kayla Huntingtonin. Kayla on yhden Tomin yhden illan jutun tulos Kaylan äidin Nora Huntingtonin kanssa. Nora käyttää menneiden vuosien elatusapua muuttaakseen Kaylan kanssa Fairviewiin, jotta Kayla oppii tuntemaan isänsä, äitipuolensa sekä sisarpuolensa.
Takaumassa kauden lopussa Lynette synnyttää Pennyn jolloin Tom sanoo haluavansa valita seuraavan lapsen nimen.